《和丫山对菊》
明代·黄衷

有客言从菊会还，幽人清思偶相关。不燃夏圃三更火，何得秋光几日閒。

赏胜只疑壶里变，窥奇真似管中班。病予已分江湖老，谁道餐英可驻颜。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。